**CAIET DE SARCINI**

**PRIVIND DELEGAREA PRIN CONCESIUNE A ”SERVICIULUI PUBLIC DE EXPLOATARE ȘI ÎNTREȚINERE A PARCĂRILOR CU PLATĂ DIN MUNICIPIUL TÎRGU MUREȘ”,**

Aferentă codului C.P.V. 98351 – Servicii de gestionare a parcărilor de autovehicule (cu cele două subramuri: 98351100-9 – Servicii de parcări de autovehicule și 98351110-2 – Servicii de aplicare a regulilor de parcare)

**- 2019 -**

Cerințele din prezentul caiet de sarcini reprezintă cerințele obligatorii, pe baza cărora operatorii economici specializați prezintă oferte tehnico economice ce vor conduce la delegarea prin concesiune a contractului de prestări servicii a ”***Serviciului public de exploatare şi întreţinere a parcărilor cu plată din Municipiul Tîrgu Mureş”***, în temeiul următoarelor acte normative:

1. **Legea nr. 98** din 19 mai 2016 privind achiziţiile publice;
2. **Legea nr. 100** din 19 mai 2016 privind concesiunile de lucrări şi concesiunile de servicii;
3. **H.G. nr. 867/2016** aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii;
4. **H.C.L.M. nr. 231 din 27 iulie 2017** privind aprobarea Regulamentul de Organizare și Funcționare a Serviciului Public de Exploatare și Întreținere a Parcărilor și Zonelor de Staționare cu Plată în Regim de Autotaxare, aflate pe Domeniul Public al Municipiului Tîrgu Mureș;
5. **Legea nr. 233** din 24 noiembrie 2016 privind parteneriatul public privat;
6. **Codul administrativ al Romaniei,** aprobat prin OUG 57/2019
7. **O.G. nr. 71/2002** din 29 august 2002 *privind organizarea şi funcţionarea serviciilor publice de administrare a domeniului public şi privat de interes local*
8. **Legea nr. 51/2006** din 8 martie 2006, republicată - Legea serviciilor comunitare de utilităţi publice
9. **O.U.G. nr. 195/2002** din 12 decembrie 2002, republicată, *privind circulaţia pe drumurile publice*
10. **H.G. nr. 1391/2006** din 4 octombrie 2006 *pentru aprobarea Regulamentului de aplicare a* Ordonanţei de urgenţă a Guvernului nr. 195/2002 *privind circulaţia pe drumurile publice*
11. **Legea nr. 49/2006** din 8 martie 2006 *pentru aprobarea* Ordonanţei de urgenţă aGuvernului nr. 195/2002 *privind circulaţia pe drumurile publice*
12. **O.G. nr. 2/2001** din 12 iulie 2001 *privind regimul juridic al contravenţiilor*
13. **Legea nr. 180/2002** din 11 aprilie 2002 *pentru aprobarea Ordonanţei Guvernului nr. 2/2001 privind regimul juridic al contravenţiilor*
14. **H.G. nr. 955/2004** din 15 iunie 2004 *pentru aprobarea reglementărilor-cadru de aplicare a* Ordonanţei Guvernului nr. 71/2002 *privind organizarea şi funcţionarea serviciilor publice de administrare a domeniului public şi privat de interes local*
15. **Decretul-Lege nr. 118/1990** din 30 martie 1990, republicat, *privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri*
16. **O.G. nr. 105/1999** din 30 august 1999 *privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice*
17. **Legea nr. 448/2006** din 6 decembrie 2006, republicată, *privind protecţia şi promovarea drepturilor persoanelor cu handicap*
18. **Legea nr. 341/2004** din 12 iulie 2004 - *Legea recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr. 341/2004*
19. Normativul de proiectare a parcărilor **C79/80**
20. Normativul de proiectare a parcărilor **P 132/93**
21. Standardul Român **1848-7-2015** – Marcaje rutiere
22. Standardul Român **1848-1-2011** - Semnalizare rutieră
23. **Legea nr. 53/2003** din 24 ianuarie 2003, republicată - **Codul muncii**
24. **Legea nr. 227/2015** din 8 septembrie 2015 *privind* ***Codul fiscal***
25. **O.U.G. nr. 3/2018** din 8 februarie 2018 privind unele măsuri fiscal-bugetare
26. **Legea nr. 207/2015** din 20 iulie 2015 *privind* ***Codul de procedură fiscală***
27. **H.G. nr. 1/2016** din 6 ianuarie 2016 - Partea I, *pentru aprobarea Normelor metodologice de aplicare a* Legii nr. 227/2015 *privind* ***Codul fiscal***
28. **O.M.F.P. nr. 384/10** din 16 decembrie 2002 *privind aprobarea formularelor tipizate pentru colectarea impozitelor, taxelor locale şi a altor venituri ale bugetelor locale*
29. **Legea nr. 82/1991** din 24 decembrie 1991, republicată - Legea contabilităţii
30. **Ordin nr. 743/2004** din 13 mai 2004 *privind aplicarea Hotărârii Guvernului nr. 831/1997 şi pentru aprobarea unui formular specific cu regim special privind activitatea financiară şi contabilă*
31. **O.M.F.P. nr. 2634/2015** din 5 noiembrie 2015 *privind documentele financiar-contabile*
32. **Legea nr. 38/2003** din 20 ianuarie 2003 *privind transportul în regim de taxi şi în regim de închiriere*
33. **Legea nr. 155/2010** din 12 iulie 2010, republicată - Legea poliţiei locale
34. **O.A.N.T nr. 65/2013** din 10 iunie 2013 *pentru aprobarea Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publică, a licenţelor şi brevetelor de turism*
35. **H.G. nr. 1391/2006***pentru aprobarea Regulamentului de aplicare a Ordonantei de urgenta a Guvernului nr. 195/2002 privind circulatia pe drumurile publice*
36. **HG nr.965/2016** *pentru modificarea si completarea Regulamentului de aplicare al OG 195/2002 privind circulatia pe drumurile publice, aprobat prin HG 1391/2006*
37. **H.C.L. nr. 268 din 28.09.2017** *privind modificarea articolului 102 din Regulamentul de Organizare și Funcționare a Serviciului Public de Exploatare și Întreținere a Parcărilor și Zonelor de Staționare cu Plată în Regim de Autotaxare aflate pe Domeniul Public al Municipiului Tîrgu Mureș, aprobat prin H.C.L. nr. 231 din 27 iulie 2017*
38. **H.C.L. nr. 231 din 27.07.2017** *privind aprobarea Regulamentului de Organizare și Funcționare a Serviciului Public de Exploatare și Întreținere a Parcărilor și Zonelor de Staționare cu Plată în Regim de Autotaxare aflate pe Domeniul Public al Municipiului Tîrgu Mureș*

**CAPITOLUL I – Dispoziții generale**

**(1)** Prezentul caiet de sarcini a fost stabilit în baza legislației în vigoare și precizează condițiile minime în care trebuie să se desfășoare licitația pentru delegarea de gestiune prin concesiune, pentru ”***Serviciul public de exploatare şi întreţinere a parcărilor cu plată din Municipiul Tîrgu Mureş”.***

**(2)** Prezentul Caiet de sarcini se va constitui ca anexă la Contractul de delegare a gestiunii serviciilor publice de administrare a parcărilor din Municipiul Tîrgu Mureș.

**(3)** În prezentul caiet de sarcini următorii termeni sau abrevieri au următoarele înțelesuri:

a) **delegarea gestiunii unui serviciu de utilităţi publice** - acţiunea prin care Municipiul Tîrgu Mureș atribuie unuia sau mai multor operatori, în condiţiile Legii nr. 51/2006, furnizarea şi prestarea unui serviciu ori a unei activităţi din sfera serviciilor de utilităţi publice a cărei răspundere o are.

b) **utilizatori** – persoane fizice sau juridice care beneficiază direct sau indirect, individual sau colectiv, de serviciile de utilităţi publice, în condiţiile legii;

c) **sistem de utilităţi publice** - ansamblul bunurilor mobile şi imobile, dobândite potrivit legii, constând din terenuri, clădiri, construcţii şi instalaţii tehnologice, echipamente şi dotări funcţionale, specific unui serviciu de utilităţi publice, prin ale cărui exploatare şi funcţionare se asigură furnizarea/prestarea serviciului;

d) **domeniu public** - totalitatea bunurilor mobile şi imobile dobândite potrivit legii, aflate în proprietatea publică a Municipiului Tîrgu Mureș, care, potrivit legii ori prin natura lor, sunt de folosinţă sau interes public local, declarate ca atare prin hotărâre a consiliului local şi care nu au fost declarate prin lege bunuri de uz ori interes public naţional;

e) **domeniul privat** – totalitatea bunurilor mobile şi imobile, altele decât cele prevăzute la litera d) intrate în proprietatea Municipiului Tîrgu Mureș, prin modalităţile prevăzute de lege.

f)**concedent, autoritate contractantă, autoritate concedentă –** titularul contractului de concesiune, respectiv partea care transmite celeilate părți (concesionarului) dreptul de exploatare a serviciului care face obiectul contractului;

g)**concesionar –** ofertantul declarat câștigător și căruia, prin contractul de concesiune, i se va transmite dreptul de exploatare a serviciului;

h)**utilizator –** persoana fizică sau juridică beneficiară a serviciilor de administrare a parcărilor prestate de operator;

i)**operator –** persoana juridică certificată ISO 9001:2001 în domeniul **administrare parcări publice**.

**CAPITOLUL II – Obiectul caietului de sarcini/ concesiunii**

Obiectul Caietului de sarcini îl constituie delegarea de gestiune prin concesiune a ”***Serviciului public de exploatare şi întreţinere a parcărilor cu plată din Municipiul Tîrgu Mureş”,*** cu codul C.P.V. amintit mai sus,în vederea aplicării Regulamentului de Exploatare a Parcărilor Publice cu Plată, aprobat prin H.C.L. nr. 231 din 23.02.2017.

Prin sistemul de administrare a parcărilor publice se înțelege totalitatea măsurilor și mijloacelor ce trebuie aplicate pentru a obține o exploatare eficientă a parcărilor publice.

Îmbunătățirea condițiilor de viață ale cetățenilor prin disciplinarea staționărilor auto înperimetrul stradal administrat, fluidizarea și creșterea siguranței în trafic.

Promovarea calității și eficiența activităților de administrare a parcărilor publice.

Dezvoltarea durabilă a serviciilor de administrare a parcărilor publice.

Locurile de parcare care fac obiectul concesiunii sunt potrivit studiului defundamentare în număr de 4448 locuri de parcare publică cu plată, iar acestea sunt prevăzute în prezentul caiet desarcini.

Pe parcursul derulării contractului de concesiune numărul locurilor de parcare care facobiectul contractului va putea fi suplimentat în funcție de necesități, pe măsura identificării acestora, cu acordul ambelor părți contractante.

**Obiective de exploatare**

Obiectivele pe care trebuie să le atingă serviciul public de administrare a parcărilor cu plată, serviciu care face obiectul concesiunii, sunt următoarele:

a) îmbunătăţirea condiţiilor de viaţă ale cetăţenilor prin disciplinarea staţionărilor auto în perimetrul stradal administrat, fluidizarea şi creşterea siguranţei în trafic;

b) promovarea calităţii şi eficienţa activităţilor de administrare a parcărilor publice;

c) dezvoltarea durabilă a serviciilor de administrare a parcărilor publice;

d) protecţia mediului înconjurător cu evidenţierea măsurilor de protecţie a mediului.

**Obiective de ordin economic**

Serviciul public de administrare a parcărilor publice cu plată va urmări să realizeze un randament maxim din exploatarea parcărilor publice cu plată în sensul reducerii la maxim posibil a situațiilor de neplată a parcării.

**CAPITOLUL III – Scopul achiziției**

Scopul delegării prin concesiune a serviciului este de a asigura o bună organizare și funcționare a ”*Serviciului public de exploatare şi întreţinere a parcărilor cu plată din Municipiul Tîrgu Mureş”*, la standarde înalte și cu tehnică de ultimă generație, pentru a facilita utilizarea acestui serviciu de către toate categoriile de persoane.

**CAPITOLUL IV – Durata contractului de concesiune**

(1) Perioada pentru care se concesionează serviciile publice de administrare și exploatare a parcărilor publice în Municipiul Tîrgu Mureș este de 5 ani;

(2) Pe durata stabilită la alin. (1) se interzice operatorului subconcesionarea în întregime sau în parte a Serviciului public de administrare și exploatare a parcărilor publice din Municipiul Tîrgu Mureș.

**CAPITOLUL V – Descrierea serviciilor**

1. asigurarea bunei funcționări și gestionări a ”*Serviciului public de exploatare şi întreţinere a parcărilor cu plată din Municipiul Tîrgu Mureş”,*
2. controlul și sancționarea a acelor utilizatoriai parcărilor publice cu plată, care evită să achite contravaloarea utilizării parcărilor publice cu plată,
3. punerea în vânzare a tuturor modalităților de plată a utilizării parcărilor publice cu plată, cât și încasarea contravalorii acestora,
4. încasarea tarifului majorat de parcare pentru neplata parcării,
5. formarea unei rețele de comercianți stabili, care să comercializeze anumite modalități de plată a parcării,
6. organizarea, planificarea, conducerea și garantarea tuturor activităților ce presupun funcționarea ”*Serviciului public de exploatare şi întreţinere a parcărilor cu plată din Municipiul Tîrgu Mureş”,*
7. asigurarea ordinii și curățeniei în perimetrul tuturor parcărilor publice cu plată,
8. creșterea calității și diversificarea modalităților tehnice de plată, cât și a rapidității achiziționării și a efectuării acțiunilor de înregistrare și plată a parcării.

**CAPITOLUL VI – Descrierea locațiilor**

Locațiile la care face referire prezentul caiet de sarcini constau în parcări de-a lungul șoselelor și parcări tip incintă, iar acestea sunt următoarele:

**Locuri de parcare în funcție de zonele de tarifare**

|  |
| --- |
| **Zona 0**  |
|
| **Nr.** | **Denumire strada** | **Nr. total de locuri** |
|
| 1 | Piața Trandafirilor | 90 |
| 2 | Piața Victoriei | 55 |
| 3 | Piata Petofi | 4 |
| 4 | Târgului | 7 |
| (P-ța. Bernady G. - P-ța. Petofi) |
| 5 | Revoluției | 13 |
| (Călărașilor-Poștei) |
| 6 | Călărașilor | 27 |
| (Revoluției-Brăila) |
| 7 | Bartok Bela | 18 |
| (P-ța. Trandafirilor – P-ța. Teatrului) |
| 8 | Horea | 16 |
| (P-ta Trandafirilor - Gang Poligrafiei) |
| 9 | Tușnad | 18 |
| (P-ța. Trandafirilor - Iuliu Maniu) |
| 10 | Bolyai | 62 |
| (P-ța. Trandafirilor - Marton Aron) |
|   | **Total zona 0** | **310 locuri** |

|  |
| --- |
| **Zona 1** |
|
| **Nr.** | **Denumire strada** | **Nr. total de locuri** |
|
| 11 | Arany Janos | 72 |
| 12 | Arinilor | 5 |
| 13 | Artei | 15 |
| 14 | Aurel Filimon | 50 |
| 15 | Aurel Filimon – parcare incintă | 69 |
| (B.R.D. – Teatrul Național) |
| 16 | Avram Iancu  | 95 |
| 17 | Băilor | 12 |
| 18 | Bartok Bela | 89 |
| (P-ța. Teatrului - Aurel Filimon) |
| 19 | B-dul. 1Decembrie 1918 | 107 |
| 20 | B-dul. Cetății | 199 |
| 21 | Belșugului | 63 |
| 22 | Bolyai Farkas | 99 |
|  |
| (Marton Aron - Stefan cel Mare) |
| 23 | Borsos Tamas | 68 |
| 24 | Brăila | 41 |
| 25 | Călărașilor | 94 |
| (Brăila - Sinaia) |
| 26 | Călărașilor – parcare incintă | 35 |
| (Hotel Continental) |
| 27 | Cloșca | 17 |
| 28 | Cozma Bela | 11 |
| 29 | Crizantemelor | 15 |
| 30 | Erou Lt. Petre Popescu | 18 |
| 31 | Fântânii | 16 |
| 32 | Francz Liszt | 39 |
| 33 | General Gheorghe Avramescu | 34 |
| 34 | General Traian Mosoiu | 25 |
| 35 | George Enescu | 53 |
| 36 | Gheorghe Șincai | 26 |
| 37 | Grădinarilor | 11 |
| 38 | Horea | 38 |
| (Gang Poligrafiei - Cuza Vodă) |
| 39 | Ion Creangă | 12 |
| 40 | Iuliu Maniu | 42 |
| 41 | Izvorului | 12 |
| 42 | Justiției | 59 |
| 43 | Koteles Samuel | 82 |
| 44 | Libertății | 22 |
| (Cuza Vodă - Pasaj cale ferată) |
| 45 | Liceului | 26 |
| 46 | Mărăști | 28 |
| 47 | Marton Aron | 92 |
| 48 | Mihai Eminescu | 29 |
| (Brăila – Revoluției) |
| 49 | Mihail Kogălniceanu | 44 |
| 50 | Morii | 38 |
| 51 | Nicolae Iorga | 100 |
| 52 | Padeș | 11 |
| 53 | Parcare incintă B.C.R. – Finanțe | 58 |
| 54 | Parcare incintă Hotel Parc  | 19 |
| 55 | Pasaj Subteran Luxor  | 53 |
| 56 | Petrila | 28 |
| 57 | Piața Armatei | 194 |
| 58 | Piața Bernady Gyorgy | 28 |
| 59 | Piața Cardinal Iuliu Hossu | 19 |
| 60 | Piața Memorandumului | 40 |
| 61 | Piața Unirii | 22 |
| 62 | Plevna | 24 |
| 63 | Poligrafiei | 23 |
| 64 | Poștei | 12 |
| 65 | Predeal | 33 |
| 66 | Primăriei | 52 |
| 67 | Retezatului | 54 |
| 68 | Revoluției | 38 |
| (Poștei - Pasaj Palas) |
| 69 | Rodnei | 96 |
| 70 | Rozelor | 29 |
| 71 | Semănătorilor | 9 |
| 72 | Sportivilor | 22 |
| 73 | Strâmbă | 35 |
| 74 | Ștefan cel Mare | 38 |
| 75 | Tușnad | 21 |
| (Cuza Vodă - Iuliu Maniu) |
| 76 | Tineretului | 44 |
| 77 | Târgului | 38 |
| (P-ța. Petofi - Liceul Bolyai) |
| 78 | Tudor Vladimirescu | 177 |
| (Libertății - Grădinarilor) |
| 79 | Zefirului | 14 |
| **Total zona 1 3233 locuri** |

|  |
| --- |
| **Zona 2** |
|
| **Nr.** | **Denumire strada** | **Nr. total de locuri** |
|
| 80 | Aleea Cornisa | 70 |
| 81 | Bistriței | 21 |
| 82 | Colegiului | 9 |
| 83 | Cosminului | 53 |
| 84 | Crinului | 35 |
| 85 | Ialomiței | 23 |
| 86 | Libertății | 72 |
| (Pasaj cale ferată - Nicolae Bălcescu) |
| 87 | Madach Imre | 25 |
| 88 | Mihai Eminescu (Brăila - Sinaia) | 49 |
| 89 | Mihai Viteazul | 74 |
| 90 | Nicolae Grigorescu | 49 |
| 91 | Panseluțelor | 13 |
| 92 | Piața Mărășești | 46 |
| 93 | Piața Matei Corvin  | 11 |
| 94 | Piața Onești | 14 |
| 95 | Piața Republicii | 128 |
| 96 | Stelelor | 55 |
| 97 | Tudor Vladimirescu | 77 |
| (Grădinarilor - Budai Nagy Antal) |
| 98 | Tamas Erno | 59 |
| 99 | Victor Babes | 22 |
| **Total zona 2 905 locuri** |
| **TOTAL GENERAL: 4448 locuri exploatabile** |
|

**CAPITOLUL VII – Drepturile și obligațiile operatorului/ concesionarului:**

- să recepționeze pe bază de proces verbal toate parcările publice ce fac obiectul concesiunii, în termen de 30 zile de la semnarea contractului;

- să exploateze în mod direct și în exclusivitate parcările publice cuprinse în prezentul caiet de sarcini;

* să organizeze și să administreze după propria concepție serviciul de parcări publice, cu respectarea Regulamentului de exploatare a parcărilor publice cu plată (R.E.P.P.P.);
* să inițieze modificări sau completări la R.E.P.P.P., menite să îmbunătățească serviciul;

- să fie informat și consultat asupra unor inițiative locale ce vizează acest domeniu de activitate;

- să-și recupereze bunurile proprii, la expirarea contractului;

- dacă situația o cere, să solicite includerea unor noi sectoare ale domeniului public în regim de parcări cu plată, dacă acestea îndeplinesc criteriile impuse de studiul de fundamentare. Redevența se va recalcula conform formulelor agreate, introducându-se în ecuație și noile locuri de parcare;

- să perfecționeze în timp activitatea de administrare, în concordanță cu evoluția sistemelor de organizare și taxare, cu condiția respectării clauzelor contractuale și a regulamentului de exploatare a parcărilor publice;

- să delimiteze locurile de parcare cu indicatoare și marcaje, potrivit legislației în domeniul rutier în vigoare;

- să instaleze în fiecare parcare panouri informative, care să conțină tarifele de taxare permanent actualizate, orarul de funcționare în regim de plată, instrucțiuni privind metoda de încasare a taxei, date de contact ale operatorului (număr de telefon, site web), cod de bare QR pentru acces instant cu telefoane smartphone sau tablete la informații mai complexe și în mai multe limbi: maghiară, engleză, germană, franceză, italiană, spaniolă, cât și la aplicația mobilă creată special pentru parcările publice cu plată;

- să asigure și să amenajeze un sediu administrativ și birou de relații cu publicul într-o zonă accesibilă și, pe cât posibil, centrală. Acest sediu va fi evidențiat pe harta ”Google Maps” și va avea disponibile la datele de contact coordonatele GPS, pentru a fi găsit ușor de utilizatorii parcărilor;

- să pună în aplicare mijloacele tehnice de colectare a taxelor;

- să execute la termen investițiile cu care s-a angajat și să înceapă activitatea la parametrii și condițiile prevăzute în contract;

- să achite redevența anual către concedent în cuantumul care urmează a fi stabilit prin contractul de concesiune;

- la încetarea contractului de concesiune, prin ajungere la termen, operatorul este obligat să restituie concedentului bunurile de retur, inclusiv investițiile, așa cum au fost înregistrate în documentul de recepție, respectiv , aparatura de taxat, site-ul web cu tot ce ține de funcționarea acestuia, aplicația mobilă și tot ce ține de funcționarea acesteia, în mod gratuit și libere de orice sarcini, inclusiv investițiile realizate pe durata contractului;

- să asigure prin modul de organizare, urmărirea și identificarea posesorilor auto care nu respectă R.E.P.P.P. și să încaseze de la aceștia penalizările prevăzute de H.C.L. a Municipiului Tîrgu Mureș;

- să efectueze pe cheltuiala proprie studiile de amplasament și amenajare, în vederea extinderii parcărilor existente sau realizării platformelor pentru noi parcări;

- să organizeze și să susțină, în ultimele 30 de zile anterioare debutului activității, o campanie intensivă de informare, instruire și pregătire a cetățenilor prin mijloacele de massmedia, privitor la R.E.P.P.P., metoda de taxare folosită, reteaua stradală cu regim de parcare cu plată, locații de unde se pot procura modalitățile de plată ale parcării, site-ul web, aplicația mobilă, astfel încat impactul social să fie cât mai mic;

* Să asigure buna desfășurare a activității și funcționării a ”*Serviciului public de exploatare şi întreţinere a parcărilor cu plată din Municipiul Tîrgu Mureş”*,conform caietului de sarcini și contractului încheiat între acesta și concedent;
* Să asigure amenajarea și utilarea tuturor parcărilor menționate în prezentul caiet de sarcini cu diferite indicatoare, marcaje rutiere, bariere, camere video de supraveghere,dispozitive mobile de identificare a autoturismelor celor ce utilizează parcările publice cu plată;
* Să asigure un site web special conceput pentru ”*Serviciului public de exploatare şi întreţinere a parcărilor cu plată din Municipiul Tîrgu Mureş”,* care poate fi accesat printr-un link și de pe site-ul [*www.tirgumures.ro*](http://www.tgmpark.ro), dar și o aplicație mobilă distinctă de celelalte disponibile pe piață, pentru toate sistemele mobile de operare disponibile pe piață (Android, iOS, Windows Mobile, BlackBerry), concepute pentru smartphone și tablete. Îndată de introducerea lor pe piață, acestea vor intra în proprietatea concedentului. Aplicația mobilă, cât și site-ul web vor funcționa, pe lângă limba română, și în limbile următoare: maghiară, engleză, germană, franceză, italiană, spaniolă;
* Să asigure comercializarea facilă a tuturor modalităților de plată pentru utilizarea parcărilor publice cu plată, dar și rețeaua de colaboratori stabili, ce distribuie tichetele și celelalte mijloace de plată. Întreaga rețea de colaboratori se va regăsi în aplicația mobilă, cât și pe site-ul web ale serviciului parcări publice. Fiecare distribuitor în parte va fi evidențiat pe harta ”Google Maps” sau altele asemănătoare și fiecare va avea coordonatele GPS disponibile atât în aplicația mobilă, cât și pe site-ul web ale Serviciului Parcări Publice. Obligatoriu vor exista minim 3 puncte de vânzare a tichetelor de parcare cu plată, cât și a celorlalte modalități de plată a parcării, deschise non-stop (benzinăriile din interiorul municipiului, cele din zona centrală, dar pot fi incluse și cele de la intrările în municipiu);
* Să asigure controlul tuturor utilizatorilor, care folosesc parcările publice cu plată și să-i sancționeze pe acei utilizatori, care evită plata contravalorii utilizării parcărilor publice cu plată;
* Să pună la dispoziția concedentului vizualizarea încasărilor, la solicitarea acestuia, din programul de gestiune/ administrare a parcărilor;
* Să încaseze sumele pentru achiziționarea tuturor modalităților de plată a parcărilor publice cu plată și să transmită suma stabilită conform contractului, concedentului;
* Să asigure încasarea tarifului majoratîncasat dela utilizatorii care nu au achitatparcarea până la ora 23:59 a zilei în care s-a utilizat parcarea publică cu plată;
* Să organizeze, planifice, conducă și garanteze toate activitățile ce presupun funcționarea ”*Serviciului public de exploatare şi întreţinere a parcărilor cu plată din Municipiul Tîrgu Mureş”*;
* Să respecte Regulamentul care face parte integrantă din prezentul caiet de sarcini;
* În cazul în care se întrerupe/rezilia contractul înainte de termen din vina concesionarului, acesta va preda toate bunurile (bunuri de retur, bunuri de preluare si bunuri proprii), investițiile făcute, pentru ca autoritatea contractantă să poată asigura continuitatea serviciului.

**CAPITOLUL VIII – Drepturile și obligațiile concedentului/ beneficiarului:**

- să verifice respectarea obligațiilor contractuale asumate de operator;

- să efectueze controale vizând modul de organizare și administrare a serviciului;

- să sancționeze potrivit prevederilor contractuale și a legislației în vigoarenerespectarea obligațiilor contractuale;

*-* să achizitioneze bunurile de preluare la încetarea, din orice cauză, a contractului de concesiune, în condițiile legii;

* să acționeze, în sprijinul operatorului, pentru asigurarea condițiilor de implementare si derulare optimă a activității pe toata durata contractului, în limitele contractului;
* să notifice operatorul (concesionarul) de apariția oricăror imprejurări de natură să aducă atingeredrepturilor acestuia;
* nu are dreptul să modifice unilateral clauzele contractului, decât cu notificarea prealabilă aconcesionarului, din motive excepționale legate de interesul național sau local, după caz;

- să pună la dispoziția operatorului parcările publice, închise sau deschise, conform prezentului caiet de sarcini, în termen de 30 zile de la încheierea contractului;

- să facilitaze obținerea tuturor acordurilor și avizelor necesare funcționării;

- să asigurare urmărirea proceselor verbale de constatare a contravențiilor aferente nerespectării de către conducătorii auto a regulamentului de exploatare a parcărilor publice cu plată;

- să înainteze spre aprobare ajustarea tarifelor de parcare în funcție de solicitarea fundamentată a concesionarului;

- să susțină proiectele de dezvoltare inițiate de concesionar, cu privire la înființarea de noi locuri de parcare, conform popunerilor făcute de acesta în cadrul procedurii de licitație și care vor fi prevăzute în contractul de concesiune

- să fie informat și consultat asupra unor inițiative locale ce vizează acest domeniu de activitate;

- să fie consultat în achiziționarea tuturor bunurilor ce acătuiesc sistemul de gestionare și administrare a parcărilor publice cu plată: aparatura hardware, software, aparatura de taxare, aparatura tehnică mobilă, indicatoare și alte categorii de bunuri;

- să-și recupereze bunurile proprii, la expirarea contractului.

1. **Obligații speciale pentru operatorul care utilizează aparatura electronică de încasare a taxei de parcare:**

În completarea obligațiilor descrise la capitolul ”Drepturile și obligațiile concesionarului (operatorului)”, operatorul care utilizează aparatura electronică de încasare are următoarele drepturi și obligații specifice:

**a)** să prezinte o documentație completă privind carateristicile tehnice, modul de operare și gestionare, date despre firma producătoare și certificatele de calitate în conformitate cu legislația în vigoare;

**b)** să asigure service-ul aparaturii prin dotări pentru intreținere, piese de schimb și personal autorizat de producător, astfel încât timpul de remediere al unei defecțiuni să nu fie mai mare de 24 de ore;

**c)** să dețină drepturile de utilizare privitoare la hardware și software astfel încat aparatura să poată fi adaptată la schimbările fiscale, monetare sau regim de funcționare, ce pot apărea pe durata contractului;

**d)** să prezinte pentru aparatura ofertată autorizațiile, certificatele și avizele metrologice potrivit legislației în vigoare în domeniu;

**e)** să asigure aparatura de încasare a taxei de parcare din 75 în 75 de metri pe străzile din zona centrală: P-ța. Trandafirilor, Bulgarilor, Călărașilor, Bolyai, M. Kogălniceanu, Justiției, Artei, Borsos Tamas și pasajul din P-ța. Teatrului și maxim 100 de metri în celelalte zone;

**f)** să utilizeze aparate care acceptă ca mijloc de plată, atât monede, bancnote, plata normală cu cardul, cât și contactless, card cu credit de eliberat de către operator și eventual alte mijloace/ modalități de plată de actualitate;

**g)** aparatele automate de taxare să fie inscripționate cu instrucțiuni/ descrieri în limbile: română, maghiară, engleză și germană, iar pentru limbile franceză, italiană și spaniolă va fi disponibil un cod de bare QR care va putea fi accesat cu telefonul smartphone sau tableta și va duce utilizatorul către site-ul [www.tirgumures.ro](http://www.tgmpark.ro), site-ul operatorului sau Aplicația mobilă, unde va găsi instrucțiunile și orice altceva legat de parcările publice cu plată;

**h)** să dețină un server performant cu softul aferent pentru parcări: bază de date cu utilizatorii, localizarea parcărilor, disponibilitate locuri de parcare. Softul pentru parcări să poată fi conectat la diferiți senzori pentru detectarea autovehiculelor parcate sau nu, camere video speciale care identifică prezența sau absența autovehiculelor în parcare, la dispozitivele mobile cu care vor fi dotați agenții parcări de pe teren, iar acest soft să poată fi conectat la unele aplicații mobile de tip hărți GPS de pe piață (în sistem open API), pentru a putea furniza fără restricții anumite date despre parcări: disponibilitatea locurilor de parcare, numărul locurilor de parcare disponibile, cât și a celor ocupate, cel mai aproape loc de parcare disponibil, etc.;

**i)**operatorul va elibera carduri din plastic pentru parcare (tip abonament, card reîncărcabil cu credit, tip permis, tip autorizație, etc.) pe suport din plastic, cu microchip încorporat, bandă magnetică și cod de bare QR, pentru identificare;

**j)** să doteze parcările cu minimum un aparat la 45 locuri de parcare, în cazul distribuitoarelor de tichete de parcare;

**k)** să creeze un link de pe site-ul [www.tirgumures.ro](http://www.tirgumures.ro) către pagina operatorului parcărilor publice cu plată.

**l)** achitarea contravalorii utilizării parcării, a abonamentelor și a sancțiunilor pentru neplata parcării se poate realiza la sediul operatorului în timpul programului de lucru, iar în afara acestuia la agenții autorizați (magazine non-stop și stații de distribuție a carburanților).

1. **Obligații speciale pentru operatorul care utilizează tichetele de parcare:**

În completarea obligațiilor descrise la punctul 1, operatorul care utilizează tichete de parcare are următoarele drepturi și obligații specifice:

a) să utilizeze numai tichete care prin concepție nu necesită personal propriu de distribuire și încasare a acestora și care pot fi distribuite prin rețeaua comercială a municipiului; este interzisă colectarea taxei de parcare prin intermediul agenților încasatori prezenți pe teren;

b) să facă dovada de proprietate industrială sau drept de utilizare a tichetelor potrivit legislației în vigoare în domeniu;

c) să facă dovada ca, prin concepție și realizare, tichetele corespund solicitărilor de staționare ale utilizatorilor și au elementele de securitate care să împiedice multiplicarea sau folosirea lor frauduloasă;

d) să facă dovada capacității de a asigura normele de siguranță și securitate tipografică, calitatea și cantitatea tichetelor necesare bunei desfășurări a activității;

e) să asigure în parcări și zonele învecinate o rețea de distribuire a tichetelor, marcată prin însemne specifice și disponibilă pentru informare pe site-ul web al operatorului parcărilor publice cu plată, cât și pe site-ul [www.tirgumures.ro](http://www.tgmpark.ro) și în aplicația mobilă destinată parcărilor publice cu plată, astfel încât, să asigure aparatura de încasare a taxei de parcare din 75 în 75 de metri pe străzile din zona centrală: P-ța. Trandafirilor, P-ța. Bulgarilor, Călărașilor, Bolyai, Mihail Kogălniceanu, Justiției, Artei, Borsos Tamas și pasajul din P-ța. Teatrului și maxim 100 de metri în celelalte zone;

f) să fie titularul sau să dețină dreptul de utilizare al software-ului de gestionare șiadministrare a activității;

g) să asigure personalului desemnat de concedent un stagiu de instruire și documentare asupra software-ului și modul de organizare și gestionare a activității.

**CAPITOLUL IX – Sarcinile autorităților administrației publice locale și ale operatorilor în domeniul investițiilor**

**(1)** Finanțarea investițiilor pe domeniul public se asigură din următoarele surse:

a) Fonduri proprii ale operatorului și alocații de la bugetul local;

b) Credite bancare fără garantare din partea autorităților administrației publice locale;

c) Contribuția de capital privat a operatorului;

d) Sprijin nerambursabil;

e) Din economii ale operatorului rezultate din dotarea cu echipamente de performanță;

**(2)**Investițiile efectuate de operator pentru reabilitarea, modernizarea și dezvoltarea serviciilor publice de administrare și exploatare a parcărilor publice se vor amortiza pe perioada de derulare a contractului de concesiune în conformitate cu prevederile legale;

**(3)**Investițiile de pe domeniul public, care se realizează din fonduri proprii ale investitorilor,rămân în proprietatea acestora pe perioada derulării contractului de concesiune, urmând ca la încetarea contractului, acestea să fie transferate în funcție de categoria de bunuri din care fac parte, direct sau contra cost, în patrimoniul Municipiului Tîrgu Mureș;

**(4)** Investițiile preconizate a se realiza pe domeniul public sunt:

a) indicatoarele de parcare cu plată și cele adiționale acestora;

b) aparatura automată de taxat, dotată cu diferite opțiuni de plată a utilizării parcării în Zona 0 și parcările incintă;

c) identificarea de noi locuri de parcare;

**CAPITOLUL X – Regimul bunurilor utilizate de operatori în derularea concesiunii**

(1) Bunurile din patrimoniul public se preiau pe bază de proces verbal de predare-primire;

(2) Operatorul este obligat să efectueze întreținerea, reparațiile curente și accidentale, precum și cele capitale ce se impun, la bunurile din patrimoniul public menționate în procesul verbal de predare-primire;

(3) Operatorul va scoate din funcțiune mijloacele fixe aparținând patrimoniului concesionat în baza legislației în vigoare și va înlocui aceste mijloace, pentru asigurarea bunei funcționări a serviciului, daca este cazul

(4) Operatorul va transmite anual situația patrimoniului public, la data de 31 decembrie, menționând și modificările privind acest patrimoniu, pentru a fi înscrise în contabilitatea concedentului;

(5) În contractul de delegare a gestiunii vor fi precizate, în mod distinct, categoriile de bunurice vor fi utilizate de operator în derularea concesiunii, respectiv:

a) bunurile de retur, care revin de plin drept, gratuit și libere de orice sarcini autorității publice locale, la expirarea contractului; acestea sunt constituite din parcările publice propriu-zise. Sunt bunuri de retur bunurile care au facut obiectul delegării gestiunii, precum și cele care au rezultat în urma investițiilor impuse prin caietul de sarcini, inclusiv dotărilor de monitorizare a parcărilor ( procesele verbale de contravenție, fotografiile și filmările dovadă a contravențiilor, indicatoarele pentru parcările publice cu plată și indicatoarele adiționale, aparatura electronică mobile, site-ul web și aplicația mobilă).Toate bunurile se vor preda autorității publice în condiții perfecte/ optime de funcționare, cu revizia la zi.

b) bunurile de preluare care, la expirarea contractului de delegare, pot reveni autorității publice locale, în măsura în care, aceasta din urmă își manifestă intenția de a prelua bunurile respective în schimbul plății unei compensații egale cu valoarea contabilă actualizată. Sunt bunuri de preluare, bunurile care au aparținut concesionarului și au fost utilizate de către acesta pe durata concesiunii – barierele, gheretele parcărilor incintă, camerele video de detectare a prezenței autovehiculelor cu softul afferent;

c) bunurile proprii care, la expirarea contractului de concesiune, rămân în proprietatea concesionarului. Sunt bunuri proprii, bunurile care au aparținut concesionarului și au fost folosite de către acesta pe durata concesiunii, cu excepția celor prevazute la lit. B, barierele, gheretele parcărilor incintă;

(6) La încetarea contractului de concesiune operatorul va încheia cu concedentul un contract de vânzare-cumpărare, având ca obiect bunurile de preluare asupra cărora concendentul și-a manifestat intenția de a le dobândi.

**CAPITOLUL XI – Clauze financiare și de asigurări**

**(1)** Investițiile menționate se supun obligațiilor și clauzelor impuse de finanțatori pentru fiecare modalitate de finanțare;

**(2)** Operatorul este obligat să încheie și să onoreze contractele de asigurări pentru mijloacele din patrimoniului propriu, conform legislației în vigoare privind asigurările;

**CAPITOLUL XII - Redevența**

(1) Redevența anuală reprezintă suma datorată de către operator concedentului în schimbul transmiterii dreptului de administrare și exploatare a parcărilor publice.

Redevența se va stabili prin contractul de concesiune, care va fi încheiat cu operatorul economic declarat câștigător al licitației, valoarea minimă a acesteia fiind stabilită la suma de 241,2 Lei/loc de parcare/an pentru un număr de 4448 de locuri de parcare și fundamentată prin Studiul de oportunitate privind concesionarea serviciului public de exploatare și întretinere a parcărilor cu plată din Municipiul Tîrgu Mureș întocmit de colectivul de lucru numit prin dispoziția emisă de către Primarul MunicipiuluiTîrgu Mureș;

(2) Actualizarea redevenței se va face anual, cu procentul de creștere a tarifelor;

(3) Redevența poate fi modificată proporțional cu creșterea sau descreșterea numărului locurilor de parcare;

(4) Redevența se va achita, începând cu al doilea an de concesiune, până la data de 30 martie ale anului următor celui pentru care se plateste redeventa.

(5) Pentru primul an de concesiune, nu se va plati redevența

(6) Neplata redevenței sau executarea cu întârziere a acestei obligații, dă dreptul concedentului să ceară concesionarului penalități în cuantum de 0,1 % pe zi din plata restantă. Plățile se vor considera efectuate prioritar în contul penalităților (până la plata integrală a acestora) și numai după aceea în contul redevenței restante;

(7) Cumularea penalităților până la o suma echivalentă cu cuantumul redevenței neachitate la scadență, atrage desființarea de drept a contractului, fără a mai fi necesară punerea în întârziere sau îndeplinirea vreunei alte formalități prealabile;

 (8) Concesionarul serviciului își asumă riscurile contractului în exclusivitate.

**CAPITOLUL XIII – Condiții de exploatare a serviciilor publice de administrare a parcărilor în Municipiul Tîrgu Mureș**

**I. Condiții tehnice**

În vederea exploatării și administrării parcărilor publice, operatorul va respecta Regulamentul de exploatare a parcărilor publice cu plată, aprobat prin H.C.L. nr. 231 din 2017cu modificarile si completarile ulterioareși va asigura desfășurarea acestei activități direct, în regim de continuitate și permanență.

În acest sens, operatorul nu va putea subconcesiona în tot sau în parte obiectul

Contractului.

**Condițiile/ investițiile minime generale de exploatare** a serviciului care vor fi asigurate de operator sunt următoarele:

a) spații de parcare, operatorul va asigura marcaje rutiere potrivit **SR 1848-7-2015**, iar semnalizarea rutieră conform **SR-1848-2011**, precum și un număr suficient de indicatoare«P cu plată» cu indicatoarele adiționale aferente, instalate la cel mult 50 m unul față de altul.

b) mijloace coercitive de urmărire a rău-platnicilor,concesionarul asigură toate metodele legale de constrângere, fără implicarea directă și financiară a autorității locale contractante, în strictă colaborare cu Poliția Locală, pentru aplicarea sancțiunilor impuse de legislația în vigoare.

c) biroul de relații cu publicul, concesionarul va asigura și amenaja, pe cheltuiala proprie, un spațiu cu acces facil, pe raza municipiului, suficient de mare pentru destinația de relații cu publicul. Operatorul va dimensiona numărul de operatori la ghișeul de relații cu publicul, astfel încât să se evite aglomerări și va fi dotat cu hardware și software performant, care să permită efectuarea operațiunilor cât mai repede și în condiții de securitate a datelor.

d) operatorul va asigurafuncționarea unui sistem de gestionare a datelor pentru parcări;

e) în toate locurile unde va fi afișat text pentru instrucțiuni, descriere și altele (pe tichete de parcare, abonamente, legitimații, indicatoare rutiere, automate pentru procurarea tichetelor de parcare, aplicație mobilă, site web), pe lângă limba română, vor fi afișate și limbile maghiară și engleză;

f) serviciile de deszăpezire și salubrizare a locurilor de parcare:

Aceste servicii vor fi executate de către concedent, pe cheltuiala acestuia.

g) întreținerea fizică a spațiilor de parcare:

Concesionarul va asigura întreținerea și repararea stratului de uzură a suprafețelor locurilor de parcare pe cheltuiala acestuia.

h) Soft informatic pentru plata contravalorii parcării și gestionarea bazei de date:

 Concesionarul asigură utilizatorilor un soft informatic cu bază de date, disponibil atât online (pagină web), cât și sub formă de aplicație mobilă disponibilă pentru toate sistemele mobile de operare;

i) sisteme de plată prin aplicația mobilă, site-ul web și telefonie mobilă, acestea vor fi conforme cu prevederile fiscale în vigoare;

j) mijloace tehnice folosite pentru controlul în teren, operatorul va asigura înregistrarea situațiilor neregulamentare într-o bază de date electronică, inclusiv cu probă foto și video. Mijloacele tehnice și softul trebuie să asigure în timp util accesarea bazei de date generală cu privire la evenimentele înregistrate în timp de un autovehicul în raport cu normele regulamentului de exploatare. Această bază de date să poată fi accesată fără restricții de către concedent;

m) reclamații eventuale din partea utilizatorilor parcărilor:

Concesionarul va furniza mijloacele necesare – punct de relații cu publicul disponibil intre orele 8,00 – 18,00, linie telefonică disponibilă in aceeasi perioada precum și adresă de email, pentru recepționarea reclamațiilor.

Concesionarul va asigura mijloacele tehnice necesare pentru a permite accesul concedentului la reclamațiile primite de concesionar. Dacă concesionarul nu asigură rezolvarea într-un termen de maxim 48 de ore de la înregistrare, a cel puțin 90% dintre reclamațiile înregistrate, acesta datorează concedentului o penalizare de 1.000 Lei. Aceste sume vor fi plătite de concesionar concedentului pe lângă redevența datorată, la termenul de plată al redevenței.

n) Softul informatic se va realiza obligatoriu cu posibilitatea vizualizarii acestuia de către Serviciul Public Administrația Domeniului Public, la orice oră și fără alte restricții. În acest sens, se vor preda către Serviciul Public Administrația Domeniului Public absolut toate datele de vizualizare a softului informatic, care include baza de date cu utilizatorii parcărilor, site-ul web, aplicația mobilă, etc.;

|  |  |  |  |
| --- | --- | --- | --- |
|  | **Evaluarea investiţiilor minime impuse** |  |  |
| Nr.crt | Denumire | UM | Cant. |
| **I.** | **Investiţii pentru intreţinerea semnalizarii verticale şi orizontale a locurilor de parcare şi imobilibare autovehicule :** |  |  |
|  1 | Indicator rutier “P cu plată” | buc  | 750 |
| 2 | Indicator adiţional “ nr. locuri de parcare “ | buc  | 456 |
| 3 | Indicator adiţional tip “săgeată “ | buc  | 456 |
| 4 | Indicator informativ pentru “ plata prin SMS “ | buc | 566 |
| 5 | Indicator pentru semnalizarea punctelor de distribuţie a tichetelor  | buc  | 200 |
| 6 | Stâlp pentru susţinerea indicatoarelor  | buc | 475 |
| 7 | Cabină operator sistem acces cu barieră | buc | 3 |
| 8 | Barieră acces + montaj  | buc | 6 |
| 9 | Echipament IT pentru sistem acces cu bariere  | buc | 3 |
| 10 | Sistem de taxare acces bariere  | buc | 3 |
| 11 | Climatizare cabină operator sistem acces cu bariera | buc | 3 |
| **II.** | **Investiţii privind controlul autovehiculelor staţionate în parcări** | **UM** | **Cant.** |
| 1 | Aplicaţie informatică pentru gestionarea datelor specifice | buc | 1 |
| 2 | Server  | buc | 1 |
| 3 | Licenţă Windows server | buc | 1 |
| 4 | Sursă neintreruptă server (UPS) | buc | 1 |
| 5 | Tabletă portabilă pentru agenţii de control  | buc | 15 |
| 6 | Imprimantă portabilă pentru agenţi | buc | 14 |

**II. Condiții financiare**

**(1)** În funcție de propunerea operatorului din cadrul licitației, vor putea exista următoarele forme de încasare a taxei de parcare:

- prin intermediul aplicației mobile pentru sisteme de operare Android, iOS, Windows Mobile și BlackBerry, cu plată securizată;

- prin intermediul site-ului web [*www.tirgumures.ro*](http://www.tgmpark.ro), cu link către site-ul web al operatorului, cu plată securizată;

- prin intermediul telefonului mobil prin serviciul SMS;

- prin intermediul aparaturii eletronice – automate care pot încasa contravaloarea utilizării parcării prin plata normală sau contactless cu cardul, folosirea unui card încărcat cu o anumită sumă, folosirea bancnotelor sau a monedelor sau alte modalități noi de încasare;

- cu tichete de parcare;

- prin intermediul abonamentelor emise în condițiile regulamentului aprobat;

- alte sisteme electronice de plată;

**(2)** Indiferent de forma de încasare aleasă de operator, în vederea protejării utilizatorilor, se vor respecta următoarele principii:

- metoda de plată să nu necesite alocarea unui timp mai mare de 3 minute și deplasări mai mari de 100 m din partea utilizatorului,

- mijloacele de plată trebuie să fie astfel concepute încât sa fie ușor de utilizat/ înțeles

pentru toate categoriile de utilizatori,

- instalarea aparaturii de taxare pe domeniul public să nu agreseze aspectul urbanistic. În acest sens nu se acceptă ceasuri de taxare montate pentru fiecare loc de parcare șiechipamente care prin aspectul/ gabaritul lor agresează imaginea urbană;

**(3)** Operatorul serviciului va încasa de la utilizatori, în conformitate cu forma de încasare aleasă, contravaloarea prestației efectuate pentru activitatea aferentă administrării și exploatării locurilor de parcare sub forma unei taxe;

(4) Operatorul serviciului va vira anual către concedent redevența datorată și stabilită în baza contractului de concesiune. Redevența se va stabili în funcție de locurile de parcare date în administrare, putând suferi modificări în funcție de aceasta;

**(5)** Tarifele pentru serviciile de administrare a parcărilor publice, prezentate la licitație conform H.C.L. nr. 231/27.07.2017 și H.C.L. nr. 156/04.05.2017, sunt supuse ajustării anuale în conformitate cu indicele de inflație pentru servicii, comunicat de Institutul Național de Statistică;

**(6)** Până la data de 30 septembrie a fiecărui an operatorul are obligația de a prezenta autorității publice executive (Primarul Municipiului Tîrgu Mureș), în scris, solicitările de ajustare a tarifelor;

**(7)** În luna noiembrie a fiecărui an tarifele ajustate sunt supuse aprobării Consiliului Local al Municipiului Tîrgu Mureș;

**(8)** După aprobarea tarifelor, de către Consiliul Local al Municipiului Tîrgu Mureș, tarifele ajustate vor fi aplicate pentru serviciile prestate de către operator începând cu data de 1 ianuarie a fiecărui an și vor fi valabile pe perioada unui an;

**(9)** În situații excepționale, temeinic justificate, operatorul sau autoritatea publică poatesolicita, pe parcursul anului,modificări ale tarifelor. Aceste situații excepționale se referă la:

- introducerea unor tehnologii noi care conduc la scăderea costurilor și implicit a tarifului

pentru serviciile ce urmează a fi prestate, sau

- introducerea unor tehnologii noi care asigură modificarea substanțială a calității serviciilor prestate, dovedită cu calcule și studii specifice, sau

- apariția, după data organizării licitației pentru delegarea gestiunii serviciilor publice de administrare a parcărilor publice, prin contract de concesiune, a unor prevederi legislative cucaracter imperativ care determina o creștere sau o diminuare a costurilor prestației;

**(10)** În situațiile prevăzute la alin. (9) tarifele modificate se vor aplica începând cu data de 1 a lunii ianuarie.

**CAPITOLUL XIV – Cuantumul garanțiilor datorate de către concesionar**

**(1)** În termen de 30 (treizeci) de zile de la data încheierii contractului de concesiune, concesionarul se obligă să constituie si sa transmită concedentului garanția de bună execuție a contractului de concesiune constituita conform prevederilor legale in vigoare, în sumă de 5% din valoarea redevenței pe anul anterior..

**CAPITOLUL XV – Clauze referitoare la încetarea delegării de gestiune**

Art. 60. - Încetarea delegării de gestiune prin concesiune se face în următoarele situații:

a) la expirarea duratei stabilite prin contractul de concesiune;

b) în cazul nerespectării obligațiilor contractuale de către concesionar, prin reziliere, cu plata unei despăgubiri în sarcina concesionarului;

c) în cazul nerespectării obligațiilor contractuale de către concedent, prin reziliere, cu plata unei despăgubiri în sarcina concedentului;

d) în cazul în care interesul național sau local o impune, prin răscumpararea unei concesiuni, care se poate face prin act administrativ al organului care a aprobat concesionarea, la propunerea concedentului; în acest caz, se va întocmi o documentație tehnico-economică în care se va stabili prețul răscumpărării. În această situație de încetare a concesiunii nu se percep daune;

e) în cazul în care concesionarul nu deține autorizațiile legale sau când acestea ori licența sunt retrase.

**CAPITOLUL XVI – Dispoziții finale**

 (1) Caietul de sarcini se folosește împreună cu regulamentul și contractul de delegare a gestiunii a serviciilor publice de administrare a parcărilor publice cu plată.

(2) Operatorul răspunde pentru transmiterea și corectitudinea datelor furnizate instanțelor de judecată.

**ANEXA I - Indicatori de performanță**

|  |  |  |  |  |  |  |
| --- | --- | --- | --- | --- | --- | --- |
| **Nr. Crt.** | **Denumire indicator** | **Trim.** **I** | **Trim.** **II** | **Trim. III** | **Trim. IV** | **Anual** |
| 1. | Gradul de realizare a veniturilor | 100% | 100% | 100% | 100% | 100% |
| 2. | Numărul de reclamații rezolvate privind calitatea serviciului prestat, raportat la numărul total de reclamații privind calitatea serviciului | 100% | 100% | 100% | 100% | 100% |
| 3. | Procentul din totalul reclamațiilor și sesizărilor la care s-a răspuns în termenul legal de 30 de zile | 100% | 100% | 100% | 100% | 100% |
| 4. | Numărul de parcometre/ aparate de taxat/ puncte de distribuire a tichetelor de parcare asigurate în parcările cu plată, raportat la numărul parcărilor | 100% | 100% | 100% | 100% | 100% |
| 5. | Numărul anual de sesizări către Oficiul Județean pentru Protecția Consumatorului | 0 | 0 | 0 | 0 | 0 |
| 6. | Numărul de încălcări ale obligațiilor concesionarului, rezultate din analizele și controalele organismelor abilitate | 0 | 0 | 0 | 0 | 0 |

 Serviciul Administratia Domeniului Public

 Director

 Florian Moldovan